CELEX: 52007PC0367
Language: sl
Date: 2007-07-25
Title: Predlog direktiva Evropskega parlamenta in Sveta o razveljavitvi Direktive Sveta 87/372/EGS o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti

Pomembno pravno obvestilo

|

52007PC0367

Predlog direktiva Evropskega parlamenta in Sveta o razveljavitvi Direktive Sveta 87/372/EGS o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti  /* KOM/2007/0367 končno - COD 2007/0126 */  

	[pic] | KOMISIJA EVROPSKIH SKUPNOSTI |Bruselj, 25.7.2007COM(2007) 367 konč.2007/0126 (COD)PredlogDIREKTIVA EVROPSKEGA PARLAMENTA IN SVETAo razveljavitvi Direktive Sveta 87/372/EGS o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti(predložila Komisija)OBRAZLOŽITVENI MEMORANDUMOZADJE PREDLOGA |110 | Razlogi za predlog in njegovi cilji Cilj tega predloga je razveljavitev Direktive Sveta 87/372/EGS z dne 25. junija 1987 o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti (v nadaljnjem besedilu Direktiva o GSM), da se omogoči uporaba takšnih frekvenčnih pasov v sistemih, ki lahko zagotavljajo elektronske komunikacijske storitve, ki niso omejene na GSM. Cilj je omogočiti večjo izbiro storitev in tehnologij ter tako povečati konkurenčnost pri uporabi frekvenčnih pasov iz Direktive o GSM ter hkrati zagotoviti nadaljnje usklajevanje storitev in zaščito stalnega delovanja GSM. Zato je treba uporabo tega spektra omogočiti tudi za vseevropske elektronske komunikacijske storitve in ne le za GSM. Najprej bi se vključil sistem UMTS. To zahteva nove usklajene tehnične pogoje za zadevni pas frekvenčnega spektra, ki bi bili določeni v skladu z odločbo Komisije, ki bi se sprejela na podlagi Odločbe Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (v nadaljnjem besedilu Odločba o radijskem spektru). |120 | Splošno ozadje Direktiva o GSM zdaj zahteva, da države članice celotno širino obeh frekvenčnih pasov 890–915 MHz in 935–960 MHz zadržijo za GSM. Ta omejitev preprečuje, da bi poleg GSM tudi vseevropski sistemi, ki omogočajo napredne interoperabilne glasovne, podatkovne in multimedijske storitve s širokopasovnim prenosom, uporabljali ta frekvenčna pasova. Ti novi vseevropski sistemi, kot je sistem UMTS, omogočajo zmogljivosti, ki presegajo sistem GSM in so v 20 letih od sprejetja Direktive o GSM zaradi tehnološkega razvoja postale primerne za širšo uporabo. Poleg tega obstaja precejšnje povpraševanje po podobnih storitvah. Ker ima frekvenčni pas 900 MHz iz Direktive o GSM lastnosti širjenja, ki omogočajo cenejše pokritje večjih območij, je bolj primeren za pokritje manj poseljenih in podeželskih območij kot pasovi višjih frekvenc. Razveljavitev Direktive o GSM bi omogočila odpravo sedanje omejitve uporabe spektra za GSM, vendar jo morajo dopolnjevati ustrezni tehnični usklajevalni ukrepi, da se ohrani sedanji usklajeni položaj frekvenčnih pasov in zagotovi zaščita storitev GSM, ki zdaj uporabljajo frekvenčne pasove. Zato je treba zakonsko določiti tehnične pogoje, ki omogočajo delovanje novih sistemov, za katere se bo omogočila uporaba frekvenčnega pasu 900 MHz, skupaj s sistemi GSM. Odločba o radijskem spektru v skladu s politiko boljše ureditve zagotavlja pravna sredstva za sprejetje takšnih usklajevalnih ukrepov. Predvideva mehanizem, ki omogoča razmeroma hitre odzive na tehnični razvoj in sprejetje zavezujočih tehničnih usklajevalnih ukrepov na ravni EU v obliki odločb Komisije, ki zagotavljajo pravno gotovost za usklajeno uporabo frekvenčnega pasu. Komisija je v skladu s členom 4(2) Odločbe o radijskem spektru 5. julija 2006 v zvezi s tem podelila mandat Evropski konferenci poštnih in telekomunikacijskih uprav (v nadaljnjem besedilu CEPT) za pokritje frekvenčnega pasu 900 MHz (in tudi frekvenčnih pasov 1800 MHz). CEPT je najprej preučil, ali je v celotni ES mogoče uvesti sistem UMTS v frekvenčnih pasovih 900 in 1800 MHz na mestnih, primestnih in podeželskih območjih skupaj z omrežjem GSM, ter določil tehnične pogoje, ki zagotavljajo ustrezno ločevanje prenosnikov v tem obsegu. Dodatni tehnični pogoji za sočasno delovanje sistema GSM in drugih sistemov z možnostjo vseevropskega pokritja v tem frekvenčnem pasu so opredeljeni v nadaljevanju, ker so takšni sistemi tehnično določeni. Medtem ko se bo omogočila uporaba frekvenčnega pasu 900 MHz za dodatne sisteme, mora sedanja uporaba omrežja GSM v tem pasu ostati zaščitena v celotni Skupnosti, dokler obstaja razumna potreba po tej storitvi in ob upoštevanju velikega pomena storitev GSM za politiko Skupnosti o elektronski komunikaciji. Komisija tudi meni, da je pomembno zagotoviti ustrezno zaščito obstoječih uporabnikov sosednjih pasov in upoštevati zadevne komunikacijske sisteme v letalstvu v frekvenčnem pasu nad 960 MHz, ki prispevajo k uresničevanju ciljev politike EU v tem sektorju. CEPT je v okviru svojega mandata podal tehnične nasvete v zvezi s to zadevo. Končno se lahko za omogočanje največje prilagodljivosti pri uporabi pasov države članice same odločijo, ali bodo na nacionalni ravni v frekvenčnem pasu 900 MHz (in 1800 MHz) poleg omrežja GSM uvedle dodatne sisteme in druge priznane zemeljske sisteme, ki lahko opravljajo vseevropske elektronske komunikacijske storitve, vendar le, če ti dodatni sistemi lahko delujejo skupaj z vseevropskimi sistemi. |130 | Veljavne določbe na področju uporabe predloga Uporabo zadevnih frekvenčnih pasov ureja Direktiva o GSM, ki bo razveljavljena. Komisija mora sprejeti odločbo, ki bo v skladu z Odločbo o radijskem spektru in bo določila nove usklajene pogoje za uporabo spektra, veljati pa bo začela na dan razveljavitve Direktive o GSM. |140 | Usklajenost z drugimi politikami in cilji Unije Politika radijskega spektra mora obravnavati naraščajoče in razvijajoče se možnosti platform radijskega dostopa za javno brezžično komunikacijo ter zagotavljati skladnost s celostnim ciljem politike za razvoj notranjega trga EU in evropske konkurenčnosti, tako da omogoča oblikovanje zakonodajnega okolja, ki spodbuja inovacije, kar bi zagotovilo več različnih mobilnih storitev in aplikacij. Doseganje tega celostnega cilja bo pospešila boljša prilagodljivost pri upravljanju s spektralnimi viri za brezžično elektronsko komunikacijo, pri čemer pa je treba, kjer je potrebno, ohranjati skladnost. Najmanj strogi tehnični pogoji morajo običajno veljati za uporabo frekvenčnih pasov, ki temeljijo na pristopu politike brezžičnega dostopa za elektronske komunikacijske storitve (v nadaljnjem besedilu WAPECS), ki ga je v mnenju z dne 23. novembra 2005 uvedla Skupina za politiko radijskega spektra (v nadaljnjem besedilu RSPG) ter določa tehnološko nevtralnost in nevtralnost storitev kot cilje politike za doseganje prilagodljivejše in učinkovitejše uporabe spektra. Doseganje ciljev bi se izvajalo postopoma, da se preprečijo motnje na trgu. Komisija je v svojem sporočilu o „hitrem dostopu do spektra za brezžične elektronske komunikacijske storitve z večjo prilagodljivostjo“[1] vztrajala tudi pri bolj prilagodljivi uporabi spektra ter potrebi po dosledni in sorazmerni rešitvi glede bolj prilagodljive uporabe spektra za elektronske komunikacijske storitve druge (GSM) in tretje (UMTS) generacije mobilnih telekomunikacij. |POSVETOVANJE Z ZAINTERESIRANIMI STRANMI IN OCENA UčINKA |Posvetovanje z zainteresiranimi stranmi |211 | Posvetovalne metode, glavni ciljni sektorji in splošni profil vprašancev Komisija stalno pregleduje uporabo frekvenčnega pasu 900 MHz, razvoj sistemov IMT-2000, vključno z UMTS, in zagotavljanje bolj prilagodljive uporabe spektra. V Bruslju je bila 21. februarja 2006 organizirana delavnica o WAPECS. Na podlagi mandata, ki ga je 5. julija 2006 podelila Komisija, je Odbor za elektronske komunikacije CEPT izvedel več študij ter jih posredoval Odboru za radijski spekter in Komisiji. Študije vključujejo Poročilo 82 Odbora za elektronske komunikacije o združljivosti sistema UMTS s sistemom GSM v frekvenčnih pasovih 900 in 1800 MHz (maj 2006) ter Poročilo 96 Odbora za elektronske komunikacije o združljivosti sistema UMTS 900/1800 s sistemi, ki delujejo v sosednjih frekvenčnih pasovih (marec 2007). O teh poročilih je potekala javna razprava v okviru Odbora za elektronske komunikacije. Odbor za elektronske komunikacije je do leta 1997 izvedel študije in sprejel več poročil o izvajanju sistema UMTS, raziskal pa je sedanjo in prihodnjo uporabo frekvenčnega pasu 900 MHz. CEPT se je povezal z organi za standardizacijo, ki se ukvarjajo z družino standardov IMT-2000 (vključno z UMTS), kot je partnerski projekt tretje generacije (3GPP), ki povezuje organe za telekomunikacijske standarde iz različnih regij (ARIB, CCSA, ETSI, ATIS, TTA in TTC) in v katerega je vključena industrija zaradi razvoja sistemskih specifikacij. Odbor za elektronske komunikacije je na podlagi te informacije preučil možnost vključitve kanalov UMTS v frekvenčne pasove, ki jih uporablja sistem GSM, ne da bi pri tem prišlo do motenj zaradi sosednjih kanalov GSM. Študije zajemajo tudi druge sisteme, ki spadajo v družino IMT-2000 Mednarodne telekomunikacijske zveze. Izvedene so bile tudi študije o mogočem vplivu na storitve in sisteme, ki delujejo v sosednjih frekvenčnih pasovih. Nacionalni organi, Evropski inštitut za telekomunikacijske standarde (ETSI), industrija, skupine uporabnikov in druge zainteresirane strani so sodelovali v posebni projektni skupini Odbora za elektronske komunikacije (PT1), v kateri so primerjali in preučevali informacije o sistemih v sosednjih frekvenčnih pasovih. Odbor za elektronske komunikacije je leta 2006 pred sprejetjem sklepa ECC/DEC/(06)13, ki priporoča uporabo frekvenčnih pasov 900 in 1800 MHz tudi za druge sisteme in ne le za sistem GSM, organiziral javno razpravo. |212 | Povzetek odgovorov in njihovo upoštevanje Poročila Odbora za elektronske komunikacije navajajo, da je na mestnih, primestnih in podeželskih območjih mogoče uvesti omrežje UMTS skupaj z omrežjem GSM 900/1800, tako da se uporabijo ustrezne vrednosti za ločevanje prenosnikov. Prvi novi sistem, ki bo uveden v frekvenčnem pasu 900 MHz, je tako UMTS, ki je pomemben s tehničnega stališča in stališča politike ES, ker bo omogočil nadaljnji razvoj vseevropskih elektronskih komunikacijskih storitev, da bodo enake ali podobne storitve, kar zadeva funkcionalnost, dostopne vsem potrošnikom Skupnosti. Javna razprava o Poročilu 82 in Poročilu 96, ki jo je Odbor za elektronske komunikacije organiziral za Komisijo, je pokazala, da industrija mobilne telefonije zelo podpira uporabo frekvenčnih pasov, ki so bili prej zadržani za sisteme GSM, kar bi jasno koristilo industriji in potrošnikom. Nekateri uporabniki sosednjih frekvenčnih pasov so odprli vprašanje mogočih motenj, ki pa so bile obravnavane v ustreznem Poročilu 96 CEPT in z izrecno zaščito omrežja GSM iz člena 3 prihodnje odločbe Komisije, ki bo nadomestila Direktivo o GSM. |Zbiranje in uporaba strokovnega znanja in izkušenj |221 | Zadevna znanstvena področja/področja strokovnega znanja in izkušenj Upravljanje spektra, elektronske komunikacije; strokovno znanje in izkušnje CEPT ter organov za standardizacijo. |222 | Uporabljena metodologija Kot je predvideno v Odločbi o radijskem spektru, je Komisija podelila mandat CEPT, ki je sestavil poročilo, ki ga je Komisija pregledala s pomočjo Odbora za radijski spekter. Upoštevana so bila tudi mnenja uporabnikov sosednjih frekvenčnih pasov. V skladu s členom 4.4 Odločbe o radijskem spektru je po mnenju Komisije treba zagotoviti, da novi sistemi vsebujejo ustrezno zaščito obstoječih sistemov v sosednjih frekvenčnih pasovih in da končno upoštevajo zadevne aeronavtične komunikacijske sisteme, ki delujejo v frekvenčnem pasu nad 960 MHz in podpirajo evropsko prometno politiko. |223 | Glavne organizacije/strokovnjaki, s katerimi so potekala posvetovanja Nacionalni organi, Evropski inštitut za telekomunikacijske standarde (ETSI), uporabniki GSM in tretje generacije mobilnih telekomunikacij, komunikacijski operaterji, proizvajalci in druge zainteresirane strani. |2249 | Povzetek prejetih in uporabljenih nasvetov Opozoril o potencialno nevarnih tveganjih z nepopravljivimi posledicami ni bilo. |225 | Komisija je iz poročil Odbora za elektronske komunikacije ugotovila, da se frekvenčni pas za GSM lahko uporablja tudi za UMTS kot drugi vseevropski komunikacijski sistem, da se uresničijo cilji politike na področju elektronskih komunikacij. Za učinkovitejšo uporabo frekvenčnega pasu 900 MHz mora Komisija Direktivo o GSM razveljaviti in z odločbo uvesti nov usklajen načrt. |226 | Sredstva, uporabljena za javno objavo nasvetov strokovnjakov Poročila CEPT so na voljo na spletnih straneh: http://www.ero.dk/documentation/docs/docfiles.asp?docid=2168&wd=N, http://www.ero.dk/documentation/docs/docfiles.asp?docid=2201&wd=N, poročila Odbora za radijski spekter pa na strani: http://ec.europa.eu/information_society/policy/radio_spectrum/docs/ref_docs/rsc18_public_docs/rsc06_99_ecc_int_rep_wapecs.pdf. |230 | Ocena učinka Ker samo- ali sourejanje ali urejanje s predpisi nacionalnih organov ne bi moglo razveljaviti Direktive o GSM ter zagotoviti pravočasne in usklajene uvedbe novega načrta za doseganje ciljev politike ES, se mora Direktiva o GSM razveljaviti z direktivo Sveta in Evropskega parlamenta. Ob razveljavitvi mora Komisija sprejeti odločbo, oblikovano v skladu z določbami iz Odločbe o radijskem spektru, ki bo uvedla nov usklajevalni ukrep Komisije s strokovnim znanjem in izkušnjami CEPT ter podporo Odbora za radijski spekter. Nov načrt bi koristil celotnemu sektorju elektronskih komunikacij in potrošnikom. Za notranji trg je pomembno, da so pogoji za uporabo frekvenčnega pasu 900 MHz razpoložljivi in usklajeni na ravni EU, da se olajša uvedba vseevropskih storitev, potrošnikom ponudi čim večja svoboda pri izbiri storitev in uporabnikom spektra čim večja svoboda pri izbiri tehnologije. Razpoložljivost radijskega spektra bo prispevala k uresničevanju ciljev programa lizbonske strategije in pobude i2010 – Evropska informacijska družba za rast in zaposlovanje[2] v zvezi z izkoriščanjem možnosti digitalnega gospodarstva za povečanje rasti, števila delovnih mest in široke dostopnosti modernih storitev. Ukrep bi koristil zlasti evropskih državljanom, ker bi znatno zmanjšal ovire pri razvoju naprednih mobilnih komunikacijskih storitev in odpravil geografski digitalni razkorak. Predvideva se, da se bodo sistemi, drugačni od GSM, geografsko hitreje razvili in razširili po Evropi, zlasti na podeželskih območjih. Nove visoko učinkovite brezžične podatkovne in multimedijske storitve (npr. internetno iskanje in mobilna televizija) potrebujejo dostop do omrežja, kot so mobilna omrežja tretje generacije, ki uporabljajo tehnologijo UMTS, ki omogoča hitrejši prenos podatkov kot GSM. Ukrep bi tudi povečal kakovost storitev in zmanjšal stroške za potrošnike. Mobilna omrežja tretje generacije so sedaj omejena na višje frekvence, ki ponujajo manj ugodne lastnosti širjenja kot frekvenčni pas 900 MHz in zato povzročajo višje stroške razvoja omrežja. Višje frekvence tudi težje prodirajo skozi stavbe, zaradi česar je kakovost storitev slabša, stroški za potrošnike pa višji. Ukrep bi končno prispeval tudi h gospodarskemu razvoju sektorja s pospeševanjem razvoja naprednih mobilnih komunikacijskih storitev. Pojavili se bodo novi tokovi prihodkov za operaterje, povečala pa se bo potreba po opremi (omrežna infrastruktura, nove generacije terminalov). Ukrep bi pozitivno vplival na okolje, ker bi se z uporabo nižjih frekvenc zmanjšalo število potrebnih baznih postaj; zmanjšala bi se tudi možnost sporov zaradi ustreznih mest za postavitev teh postaj. Glede vpliva na okolje predlagani ukrepi ne zadevajo potrebe po zagotavljanju stalnega varovanja zdravja pred elektromagnetnimi emisijami. To vprašanje zajemata Direktiva 2004/40/ES Evropskega parlamenta in Sveta z dne 29. aprila 2004 o minimalnih zdravstvenih in varnostnih zahtevah v zvezi z izpostavljenostjo delavcev tveganjem, ki nastajajo zaradi fizikalnih dejavnikov (elektromagnetnih sevanj), ter Priporočilo Sveta 1999/519/ES z dne 12. julija 1999 o omejevanju izpostavljenosti javnosti elektromagnetnim poljem (0 Hz do 300 GHz). Varovanje zdravja v zvezi z radijsko opremo je zagotovljeno s skladnostjo takšne opreme s temeljnimi zahtevami iz Direktive 1999/5/ES Evropskega parlamenta in Sveta z dne 9. marca 1999 o radijski opremi in telekomunikacijski terminalski opremi ter medsebojnem priznavanju skladnosti te opreme (Direktiva R&TTE). Komisija stalno spremlja vpliv elektromagnetnih polj na zdravje ljudi; v zvezi s tem je Znanstveni odbor Komisije za nastajajoča in na novo ugotovljena zdravstvena tveganja (SCENIHR) nedavno začel izvajati obsežen pregled novih znanstvenih podatkov iz nedavno izvedenih študij. |PRAVNI ELEMENTI PREDLOGA |305 | Povzetek predlaganih ukrepov Da se omogoči uporaba frekvenčnih pasov 900 in 1800 MHz v skladu s cilji politike ES in tržnim povpraševanjem po mobilnih komunikacijah, se predlaga razveljavitev Direktive 87/372/EGS in sprejetje odločbe Komisije v skladu z Odločbo o radijskem spektru, ki bi uskladila nove pogoje uporabe za zadevne frekvenčne pasove in omogočila uporabo dodatnih naprednejših vseevropskih mobilnih komunikacijskih storitev. |310 | Pravna podlaga Člen 95 Pogodbe ES. |320 | Načelo subsidiarnosti Načelo subsidiarnosti velja, ker predlog ni v izključni pristojnosti ES. |Države članice ne morejo v zadostni meri doseči ciljev predloga iz naslednjih razlogov. |321 | Države članice, ki delujejo samostojno, ne morejo zadovoljivo zagotoviti usklajene uporabe frekvenčnega pasu 900 MHz, da bi bile izpolnjene potrebe politike ES. Zagotovitev usklajene uporabe je lažje doseči na ravni ES z ukrepi na notranjem trgu, sprejetimi v skladu z Odločbo o radijskem spektru. Vendar sprejetje novega načrta zahteva razveljavitev Direktive o GSM. |323 | Razveljavitev Direktive o GSM je mogoča le s sprejetjem direktive na ravni ES. Novi usklajeni tehnični pogoji za uporabo pasu 900 MHz morajo biti sprejeti na ravni ES, kar bo zagotovilo, da bodo cilji politike ES doseženi pravočasno in usklajeno. |Z ukrepi na ravni ES bo doseganje ciljev predloga lažje iz naslednjih razlogov. |324 | Razveljavitev Direktive o GSM ter sprejetje pogojev za skupno delovanje GSM in UMTS z zavezujočim usklajevalnim ukrepom ES sta potrebna za zagotovitev pravočasne in usklajene uvedbe novih pogojev za uporabo spektra v državah članicah. Brez takšnega ukrepa ES ni mogoče zagotoviti usklajene in pravočasne rešitve. |325 | Direktiva o GSM preprečuje uporabo frekvenčnega pasu 900 MHz za druge vseevropske sisteme, kot je UMTS, in se zato šteje kot ovira za razvoj informacijske družbe v EU. Usklajena uporaba frekvenčnega pasu 900 MHz lahko omogoči uporabo dodatnih aplikacij, ki so v skladu s sedanjimi cilji politike ES. |Predlog je zato v skladu z načelom subsidiarnosti. |Načelo sorazmernosti Predlog upošteva načelo sorazmernosti iz naslednjih razlogov. |331 | Komisija bo skupaj z Odborom za radijski spekter razveljavila Direktivo o GSM in uvedla nove tehnične pogoje za frekvenčni pas 900 MHz, pri čemer bo ohranila delovanje storitev GSM. Predlagani ukrepi so omejeni na pas frekvenčnega spektra, pomembnega za elektronske komunikacijske storitve vseevropskih aplikacij. Ti pasovi bodo ob upoštevanju razvoja tehnologije in potreb potrošnikov stalno nadzorovani, da bo mogoče uvesti tudi dodatne vseevropske sisteme, ki bi delovali skupaj z GSM in UMTS. Ukrep ne zajema dodelitev pravic za uporabo spektra s strani držav članic. Če je mogoče, se državam članicam omogoči, da na svojem ozemlju in tudi v sosednjih državah članicah uvedejo dodatne sisteme v frekvenčnem pasu, če ti lahko delujejo skupaj s sistemi GSM in drugimi vseevropskimi sistemi iz Priloge, zlasti z UMTS. |332 | Nove tehnične pogoje je na podlagi svojega strokovnega znanja in izkušenj oblikoval CEPT skupaj z nacionalnimi strokovnjaki, pri čemer na ravni ES in tudi na nacionalni ali regionalni ravni ni nastalo dodatno nepotrebno finančno ali upravno breme. Novi pogoji bodo omogočali ekonomije obsega in boljše pokritje podeželskih območij, pa tudi dodatne in učinkovitejše storitve za operaterje in uporabnike na območju ES. |Izbira instrumentov |341 | Predlagani instrumenti: direktiva v skladu s členom 95 Pogodbe ES. |342 | Druga sredstva ne bi bila primerna iz naslednjega(-ih) razloga(-ov). Le direktiva lahko razveljavi Direktivo o GSM, ki je bila sprejeta v skladu s (starim) členom 100 Pogodbe ES. Medtem ko bo delovanje GSM, ki ga je omogočila ta direktiva, ostalo zaščiteno, bo odločba zagotovila, da drugi vseevropski sistemi, vključno v prvi vrsti s sistemom UMTS, lahko delujejo skupaj z GSM v frekvenčnem pasu 900 MHz. |PRORAčUNSKE POSLEDICE |409 | Predlog nima posledic za proračun ES. |DODATNE INFORMACIJE |510 | Poenostavitev |511 | Predlog predvideva boljšo ureditev in poenostavitev zakonodaje ter administrativnih postopkov za javne organe (na ravni EU ali nacionalni ravni) in zasebne stranke. Direktiva o GSM, ki bo razveljavljena, je ovira za tehnološki razvoj in industriji ter potrošnikom onemogoča uporabo ustreznega spektra za nove napredne storitve. |512 | Razveljavitev Direktive in sprejetje usklajevalnega ukrepa, ki bo natančneje opredelil nove pogoje uporabe, pomenita spremembo zakonodajnega pristopa, ki je v skladu z namenom Odločbe o radijskem spektru, da tehničnemu delu upravljanja spektra ponudi podporo na ravni izvedbenih ukrepov, pri čemer se Evropskemu parlamentu in Svetu ni treba ukvarjati z natančnimi tehničnimi premisleki. |513 | Usklajevanje spektra bo olajšalo izvajanje nalog nacionalnih organov in izpolnilo njihova pričakovanja. |514 | Pogoji za uporabo usklajenega spektra bodo omogočili nove priložnosti za operaterje in uporabnike mobilnih komunikacij, zlasti na podeželskih območjih. |516 | Predlog je vključen v tekoči program Komisije za posodobitev in poenostavitev pravnega reda Skupnosti. |520 | Razveljavitev obstoječe zakonodaje S sprejetjem predloga se veljavna zakonodaja razveljavi. |560 | Evropski gospodarski prostor Predlagani akt zadeva EGP in se mora zato razširiti na Evropski gospodarski prostor. |1.  2007/0126 (COD)PredlogDIREKTIVA EVROPSKEGA PARLAMENTA IN SVETAo razveljavitvi Direktive Sveta 87/372/EGS o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti(Besedilo velja za EGP)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 95 Pogodbe,ob upoštevanju predloga Komisije[3],ob upoštevanju mnenja Evropskega ekonomsko-socialnega odbora[4],ob upoštevanju mnenja Odbora regij[5],v skladu s postopkom iz člena 251 Pogodbe[6],ob upoštevanju naslednjega:(1) Frekvenčna pasova 890–915 in 935–960 MHz (frekvenčni pas 900 MHz) sta bila zadržana in namenjena za javne vseevropske celične digitalne mobilne komunikacijske storitve, zagotovljene v vsaki državi članici po enotni specifikaciji iz Direktive Sveta 87/372/EGS z dne 25. junija 1987 o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti[7], ki sta jo dopolnila Priporočilo Sveta z dne 25. junija 1987 o usklajenem uvajanju javnih vseevropskih celičnih digitalnih kopenskih mobilnih komunikacij v Skupnosti[8] in Resolucija Sveta z dne 14. decembra 1990 o sklepni fazi usklajenega uvajanja vseevropskih kopenskih javnih digitalnih mobilnih celičnih komunikacij v Skupnosti (GSM)[9].(2) Za prispevanje k ciljem pobude i2010 „Evropska informacijska družba za rast in zaposlovanje“[10] in notranjega trga ter za čim večje izboljšanje konkurenčnosti je treba ob nadaljnjem usklajevanju omogočiti, da nove vrste tehnologije kar najbolj uporabljajo frekvenčni pas 900 MHz, da se tako uvedejo združljive vseevropske storitve, uporabnikom pa omogoči čim večja svoboda pri izbiri storitev in tehnologij.(3) Zaradi razvoja trga industrija vsesplošno podpira odpravo zadržanja frekvenčnega pasu 900 MHz za GSM, da bi se nove digitalne tehnologije, ki lahko zagotavljajo inovativne vseevropske storitve in delujejo skupaj z GSM, lahko razvile v frekvenčnih pasovih 890–915 in 935–960 MHz. Ta pasova ponujata lastnosti širjenja, ki omogočajo pokritje večjih razdalj kot pasovi višjih frekvenc in moderen prenos glasovnih, podatkovnih in multimedijskih storitev na manj poseljena in podeželska območja.(4) Odločba Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru)[11] je vzpostavila politiko Skupnosti in pravni okvir za zagotavljanje usklajevanja pristopov politike in, kjer je ustrezno, usklajene pogoje v zvezi z razpoložljivostjo in učinkovito uporabo pasu radijskega spektra, ki so potrebni za vzpostavitev in delovanje notranjega trga. Ta odločba Komisiji omogoča, da sprejme tehnične izvedbene ukrepe za zagotovitev usklajenih pogojev glede razpoložljivosti in učinkovite uporabe pasu radijskega spektra.(5) Komisija je v skladu z načeli in cilji Odločbe o radijskem spektru Evropski konferenci poštnih in telekomunikacijskih uprav (v nadaljnjem besedilu CEPT) podelila začetni mandat za razvoj manj omejevalnih tehničnih pogojev za frekvenčne pasove, vključno s frekvenčnim pasom 900 MHz.(6) CEPT je v skladu z mandatom oblikoval tehnične pogoje za skupno delovanje UMTS in GSM v frekvenčnem pasu 900 MHz v skladu z načelom, da mora skupno delovanje, ker je bil frekvenčni pas v Skupnosti dodeljen sistemom GSM in ga ti sistemi tudi široko uporabljajo, zagotoviti popolno združljivost sistemov GSM in UMTS, da se zaščiti sedanja uporaba sistema GSM v frekvenčnem pasu 900 MHz v celotni Skupnosti, dokler bo obstajala potreba po tej storitvi.(7) Da se odpravi zadržanje frekvenčnega pasu 900 MHz za GSM, tako da v tem pasu lahko uporabijo nove digitalne tehnologije, ki bodo delovale skupaj s sistemi GSM, je treba razveljaviti Direktivo 87/372/EGS.SPREJELA NASLEDNJO DIREKTIVO:Člen 1Direktiva Sveta 87/372/EGS se razveljavi z/s ...Člen 2Ta direktiva začne veljati na dan objave v Uradnem listu Evropske unije.Člen 3Ta direktiva je naslovljena na države članice.V Bruslju,Za Evropski parlament Za SvetPredsednik Predsednik [1] COM(2007) 50.[2] Sporočilo Komisije Svetu, Evropskemu parlamentu, Ekonomsko-socialnemu odboru in Odboru regij, COM(2005) 229 konč.[3] UL C , , str. .[4] UL C , , str. .[5] UL C , , str. .[6] UL C , , str. .[7] UL L 196, 17.7.1987, str. 85.[8] UL L 196, 17.7.1987, str. 81.[9] UL C 329, 31.12.1990, str. 25.[10] Sporočilo Komisije Svetu, Evropskemu parlamentu, Ekonomsko-socialnemu odboru in Odboru regij, COM(2005) 229 konč.[11] UL L 108, 24.4.2002, str. 1.